એય સ્વીટુડી, યુ નો ? મારી જીંદગી હવે તારી બનાવેલી વ્યાખ્યા મુજબ સેટલ થઇ ગઇ છે, ખુબ જ સારો પગાર છે, બંગલો છે, મસ્ત મજાની મોટી કાર છે, હમણા તો ડ્રાઇવર પણ રાખ્યો છે. હવે હું સુધરી પણ ગયો છું, સવારે નિયમીત વહેલો ઉઠી જાવ છું. લેટ નાઇટ કોલ કરવા ય કોને ? તું તો છે જ નહી એટલે લાંબી વાતો કોની જોડે કરવી, ઘરે મમ્મી-પાપા જોડે રોજ વાત કરું ને, ગમે તેટલું લાંબુ ખેંચુ તોય પંદર મિનીટથી વધુ લાંબો કોલ ચાલતો જ નથી. આજેય પ્રશ્ન થાય કે છે તારી જોડે રોજની બે-ત્રણ-ચાર કલાક વાતો કઇ રીતે થઇ જાતી હતી, કમનિસીબી જો મારી, જ્યારે પપ્પા પાસે ડરતા-ડરતા મોબાઇલ રિચાર્જના પૈસા માગવા પડતા ત્યારે તું હતી અને આજે મારી કંપની મારું મોબાઇલ બિલ ભરે છે તો બિલ વધારવા વાળી તું જ નથી, કેવું ફની લાગે નહી ?